હિજરતી આ પરિવારોમાં અખરોટ અને સફરજન સિવાયની ખેતી માત્ર ઘર પૂરતી જ હોય છે. પહાડી પ્રદેશના ઢોળાવો પર જમીન મોટાભાગે ઢાળવાળી, છૂટીછવાઈ હોય છે. સફરજનની ખેતીના જાણકાર ખેડૂત તાજદીન શાહ કહે છે, ‘સફરજનની ખેતી મોંઘી પડતી હોવાથી સમૃદ્ધ ખેડૂતો જ તેમાં પડે છે. છોડને જુદા જુદા તબક્કે સાત જાતની દવાઓનો છંટકાવ કરવો પડે છે. રૂપિયા ચાર લાખની ઊપજ થાય તો તેમાંથી બે લાખ જેટલો ખર્ચ થઈ જાય છે. દવાઓ ઉપરાંત સમયે સમયે યુરિયા, પોટાશ અને ડાયએમોનિયમ ફોસ્ફેટ ખાતરો આપજંવા પડે છે. જો એક પણ દવા ચૂકી જવાય તો સફરજન બગડી જાય. અમારી સ્થિતિ પડ્યા પર પાટું જેવી થઈ છે.’